stanford-oval/wikipedia huggingface dataset:
Sergio Romero
Seurajoukkueura > Manchester United

Romero siirtyi ilmaissiirrolla Englannin Valioliigan Manchester Unitediin kesällä 2015. Hän on ollut seurassa kakkosmaalivahdin roolissa pelaten lähinnä cup-otteluita ja Eurooppa-liigan pelejä. Kausina 2017–2019 hän pelasi myös kolme Mestarien liigan ottelua. Valioliigassa hän on vuosien 2015–2020 aikana pelannut vain seitsemän ottelua. Hän pelasi yhden ottelun Unitedin tiellä sekä FA Cupin mestaruuteen 2016 että Liigacupin voittoon 2017. Eurooppa-liigan mestaruuskaudella 2016–2017 hän pelasi 12 ottelua, joissa päästi yhteensä vain neljä maalia. Hän pelasi myös 1–0-voittoon päättyneessä loppuottelussa Ajaxia vastaan. Kaudella 2019–2020 United ylsi Eurooppa-liigassa välieriin ja Romero pelasi yhdeksän joukkueensa 12 ottelusta mutta ei enää tappiollista välieräottelua.
Kaudella 2020–2021 Romero ei pelannut kertaakaan ja kauden päätteeksi hänestä tuli vapaa pelaaja sopimuksensa umpeuduttua kesäkuussa 2021.
Maajoukkueura

Romero edusti Argentiinaa alle 20-vuotiaiden maailmanmestaruuskilpailuissa vuonna 2007. Alkusarjan kolmessa ottelussa hän ei päästänyt yhtään maalia. Pudotuspeleissä hän johdatti Argentiinan finaaliin päästämällä tätä ennen vain yhden maalin. Finaalissa Argentiina voitti Romeron pelatessa Tšekin 2-1.
Vuonna 2008 Romero sai kutsun Argentiinan joukkueeseen vuoden 2008 kesäolympialaisiin. Hän lähti turnaukseen Oscar Ustarin varamiehenä, mutta raivasi tiensä ykkösmaalivahdiksi, kun Ustari loukkaantui puolivälierässä Alankomaita vastaan. Tätä ennen Romero oli esiittänyt turnauksessa vakuuttavia esityksiä pelaamalla nollapelin alkusarjan ottelussa Serbiaa vastaan. Romero pelasikin nollapelin Brasiliaa vastaan johdattamalla Argentiinan finaaliin Nigeriaa vastaan, jonka se voitti 1-0.
Romero pelasi ensimmäisen ottelunsa Argentiinan jalkapallomaajoukkueessa MM-karsintapelissä Paraguayta vastaan syyskuussa 2009. Diego Maradona valitsi Romeron ykkösmaalivahdiksi vuoden 2010 MM-kilpailuihin, ja hän pelasi kaikki viisi ottelua. Hän pelasi maansa kaikki neljä ottelua myös Copa Américassa 2011.
Romero pelasi kaikki seitsemän ottelua Argentiinan saavuttaessa MM-hopeaa 2014. Hän päästi turnauksessa kolme maalia. Välieräottelussa Alankomaita vastaan hän torjui rangaistuspotkukilpailussa kaksi laukausta. Hän pelasi kaikki kuusi ottelua Argentiinan sijoittuessa toiseksi Copa Américassa sekä 2015 että 2016.
Romero valittiin myös vuoden 2018 MM-kilpailuihin, mutta hän loukkaantui toukokuussa 2018 eikä pystynyt osallistumaan kisoihin.
Romero on vuoden 2018 loppuun mennessä pelannut 96 maaottelua.
Yksityiselämä

Romero on naimisissa malli/näyttelijä Eliana Guercion kanssa. Sergion vanhempi veli Diego Romero on ammattilaiskoripalloilija Argentiinassa. 16. helmikuuta 2010 Sergiosta tuli isä hänen saadessaan Yazmín-nimisen tytön.
Saavutukset

AZ Alkmaar
Alankomaiden pääsarjamestaruus: 2009
Alankomaiden supercup: 2009
Manchester United
FA Cup: 2016
Englannin liigacup: 2017
Eurooppa-liiga: 2017
Maajoukkue
Alle 20-vuotiaiden maailmanmestaruus: 2007
Olympiakulta: 2008
MM-hopea: 2014
Copa Américan hopea: 2015 ja 2016
Aiheesta muualla

Wikimedia Commonsissa on kuvia tai muita tiedostoja aiheesta .
Tilastot Guardianissa (Arkistoitu – Internet Archive) (englanniksi)
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Argentiinan joukkue – Jalkapallon MM-kilpailut 2010
1 Pozo |
2 Demichelis |
3 C. Rodríguez |
4 Burdisso |
5 Bolatti |
6 Heinze |
7 Di María |
8 Verón |
9 Higuaín |
10 Messi |
11 Tévez |
12 Garcé |
13 Samuel |
14 Mascherano |
15 Otamendi |
16 Agüero |
17 Gutiérrez |
18 Palermo |
19 Milito |
20 M. Rodríguez |
21 Andújar |
22 Romero |
23 Pastore |
Valmentaja Maradona
Argentiinan joukkue – Copa América 2011
1 Carrizo |
2 Garay |
3 Zabaleta |
4 Burdisso |
5 Cambiasso |
6 G. Milito |
7 Di María |
8 Zanetti |
9 Higuaín |
10 Messi |
11 Tévez |
12 Andújar |
13 Pareja |
14 Mascherano |
15 Biglia |
16 Agüero |
17 Rojo |
18 Pastore |
19 Banega |
20 Gago |
21 Lavezzi |
22 D. Milito |
23 Romero |
Valmentaja Batista
Argentiinan joukkue – Jalkapallon MM-kilpailut 2014
1 Romero |
2 Garay |
3 Campagnaro |
4 Zabaleta |
5 Gago |
6 Biglia |
7 Di María |
8 Pérez |
9 Higuaín |
10 Messi |
11 Rodríguez |
12 Orión |
13 A. Fernández |
14 Mascherano |
15 Demichelis |
16 Rojo |
17 F. Fernández |
18 Palacio |
19 Álvarez |
20 Agüero |
21 Andújar |
22 Lavezzi |
23 Basanta |
Valmentaja Sabella
Argentiinan joukkue – Copa América 2015
1 Romero |
2 Garay |
3 Roncaglia |
4 Zabaleta |
5 Gago |
6 Biglia |
7 Di María |
8 Pereyra |
9 Higuaín |
10 Messi |
11 Agüero |
12 Guzmán |
13 Casco |
14 Mascherano |
15 Demichelis |
16 Rojo |
17 Otamendi |
18 Tévez |
19 Banega |
20 Lamela |
21 Pastore |
22 Lavezzi |
23 Andújar |
Valmentaja Martino
Argentiinan joukkue – Copa América 2016
1 Romero |
2 Maidana |
3 Roncaglia |
4 Mercado |
5 Kranevitter |
6 Biglia |
7 Di María |
8 Fernández |
9 Higuaín |
10 Messi |
11 Agüero |
12 Guzmán |
13 Funes Mori |
14 Mascherano |
15 Cuesta |
16 Rojo |
17 Otamendi |
18 Lamela |
19 Banega |
20 Gaitán |
21 Pastore |
22 Lavezzi |
23 Andújar |
Valmentaja Martino
Luettelo kuuluisista onnettomuuksista

Vuoden 2004 Intian valtameren maanjäristyksessä kuoli noin 230 000 ihmistä.
Tämä on luettelo kuuluisista onnettomuuksista, sekä luonnollisista että ihmisen aiheuttamista.
Antiikin ja keskiajan onnettomuudet

Rhodoksen maanjäristys, joka tuhosi Rhodoksen kolossin n. 227–220 eaa., Kreikka
Vesuviuksen vulkaaninen purkaus syksyllä 79 jaa., Italia
Aleksandrian maanjäristys, joka tuhosi Faroksen majakan 8. elokuuta 1303, Egypti
Nykyajan maanjäristykset

Kiinan Tangshanin maanjäristys 1976
Bamin maanjäristys, Iran (26. joulukuuta 2003), kuolleita noin 42 000.
Vedenalainen maanjäristys Sumatran länsirannikolla, 26. joulukuuta 2004, kuolleita yli 200 000.
Haitin maanjäristys 2010, 12. tammikuuta, kuolleita noin 200 000.
Sendain maanjäristys 2011 Japanissa 11. maaliskuuta, kuolleita noin 20 000
Nepalin maanjäristys 2015
Ympäristöonnettomuudet

Aberfanin onnettomuus, Aberfanissa, Walesissa lokakuussa 1966
Torrey Canyonin öljyvuoto Englannin kanaalissa (18. maaliskuuta, 1967)
Love Canal, Niagara Falls, New York (1970-luku)
Seveson onnettomuus, Italia, 1976
Bhopalin onnettomuus, Bhopal, Intia (3. joulukuuta 1984)
Exxon Valdezin öljyonnettomuus, Prince William Sound (24. maaliskuuta 1989)
Prestigen öljyvuoto Espanjan rannikolla, (13. marraskuuta, 2002)
Ydinonnettomuudet

Three Mile Island, Pennsylvania (28. maaliskuuta 1979)
Tšernobylin ydinvoimalaonnettomuus, Ukrainan SNT, Neuvostoliitto (26. huhtikuuta 1986)
Fukushiman ydinvoimalaonnettomuus, Japani (11. maaliskuuta 2011)
Ilmailuonnettomuudet

Ilmalaiva Hindenburgin onnettomuus (6. toukokuuta 1937)
Japan Airlinesin lennon 123 onnettomuus (12. elokuuta 1985)
Teneriffan lento-onnettomuus, törmäys KLM:n ja Pan Amin Boeing 747-koneiden välillä (27. maaliskuuta 1977)
Luettelo Suomen ilmavoimien lento-onnettomuuksista, esimerkiksi:
Puolustusvoimien DC-3 syöksyi järveen lähellä Rissalan kenttää. 15 kuolonuhria. (1978)
Luettelo Suomen siviili-ilmailun lento-onnettomuuksista, esimerkiksi:
DC-3 -vuorokone syöksyi maahan Koivulahdessa lähellä Vaasaa. 25 ihmistä kuoli. (1961)
DC-3-lentokone syöksyi maahan Maarianhaminassa. 19 kuollutta. (1963)
Ahveniston helikopterionnettomuudessa kuoli 5 ihmistä. 6. toukokuuta 1984
Copterlinen Sikorsky S-76C+ -helikopteri putosi mereen Suomenlahdella Viron edustalla. 14 kuoli
Avaruuslento-onnettomuudet

Avaruusalus Sojuz 11:n onnettomuus (30. heinäkuuta 1971)
Avaruussukkula Challengerin onnettomuus (28. tammikuuta 1986)
Avaruussukkula Columbian onnettomuus (1. helmikuuta 2003)
Raideliikenneonnettomuudet

Santiago de Compostelan junaturma (24. heinäkuuta 2013) – 80 kuollutta ja yli 100 loukkaantunutta.
Lac-Méganticin öljyjunaturma 2013 Kanadassa – 42 kuollutta.
Kaprunin funikulaaripalo 2000 Itävallassa – 155 kuollutta.
Raideliikenneonnettomuudet > Suomessa

Suuronnettomuudet
Pitäjänmäen junaonnettomuus (13. kesäkuuta 1910) – Neljä kuollutta ja useita loukkaantuneita.
Hikiän junaturma (19.-20. heinäkuuta 1918) – Kolme kuollutta ja seitsemän loukkaantunutta.
Martinkylän junaturma (20. syyskuuta 1918) – Kahdeksan kuollutta ja ainakin 10 loukkaantunutta.
Viipurin raitiovaunuonnettomuus (15. syyskuuta 1920) – Viisi kuollutta ja ainakin 10 loukkaantunutta, Suomen historian pahin raitiovaunuonnettomuus.
Pasilan junaturma (13. lokakuuta 1936) – Neljä kuollutta ja 31 loukkaantunutta.
Rauhan junaturma (6. lokakuuta 1938) – 15 kuollutta ja 13 loukkaantunutta.
Iittalan junaturma (5. maaliskuuta 1940) – 31 kuollutta
Turengin junaturma (12. maaliskuuta 1940) – 39 kuollutta ja yli 60 loukkaantunutta, sota-ajan ja Suomen historian pahin junaturma.
Putikon junaturma (18. maaliskuuta 1940) – 14 kuollutta ja 23 loukkaantunutta.
Ähtärin junaturma (5. elokuuta 1942) – 30 kuollutta (saksalaisia sotilaita).
Kuivaniemen junaturma (2. lokakuuta 1943) – 10 kuollutta (saksalaisia sotilaita).
Onttolan tasoristeysturma (12. syyskuuta 1944) – 13 kuollutta ja 8 loukkaantunutta (suomalaisia sotilaita)
Kuurilan junaturma (15. maaliskuuta 1957) – 26 kuollutta.
Korian junaturma (16. maaliskuuta 1965) – Neljä kuollutta ja 39 loukkaantunutta.
Linnunlaulun junaturma (17. huhtikuuta 1970) – Yksi kuollut.
Kannonkosken tasoristeysturma (22. helmikuuta 1971) – Kuusi kuollutta.
Mommilan junaturma (5. huhtikuuta 1977) – Yksi kuollut ja 20 loukkaantunutta.
Kempeleen junaturma (5. toukokuuta 1977) – Kaksi kuollutta ja 69 loukkaantunutta.
Jokelan junaturma (21. huhtikuuta 1996) – Neljä kuollutta.
Jyväskylän junaturma (6. maaliskuuta 1998) – 10 kuollutta.
Kuivaniemen junaturma (6. heinäkuuta 2000) – Yksi kuollut ja 10 loukkaantunutta.
Siuron junaturma (21. helmikuuta 2011) – Yksi kuollut.
Muut vakavat junaonnettomuudet
Sievin junaturma (21. marraskuuta 1975) – Ei kuolonuhreja.
Lapuan junaturma (6. joulukuuta 1986) – Ei kuolonuhreja.
Sarankulman junaturma (1. kesäkuuta 1989) – Ei kuolonuhreja.
Riihimäen junaturma (30. elokuuta 1989) – Ei kuolonuhreja.
Helsingin junaturma 1990 (5. lokakuuta 1990) – Ei kuolonuhreja.
Nakkilan junaturma (12. syyskuuta 1993) – Veturi ja kolme matkustajavaunua suistui raiteilta kiskoille kasatun esteen vuoksi, kaksi veturinkuljettajaa ja kaksi matkustajaa loukkaantui.
Kausalan junaturma (13. tammikuuta 1995) – Ei kuolonuhreja.
Suonenjoen junaturma (12. elokuuta 1998) – Ei kuolonuhreja.
Iin junaturma (9. helmikuuta 2000) – Ei kuolonuhreja.
Kaskisten junaturma (5. lokakuuta 2021) – Ratakuorma-auto törmäsi koululaisia kuljettaneeseen linja-autoon, kaikki linja-autossa olleet 8 ihmistä loukkaantuivat, joista kaksi loukkaantui vakavasti.
Vesiliikenneonnettomuudet > Suurimmat laivaonnettomuudet

| 0 | 1 | 2 | 3 |
| --- | --- | --- | --- |
| Alus | Uppoamisvuosi | Maa | Kuolleita |
| Wilhem Gustloff | 1945 | Saksa | ~9 343 |
| Goya | 1945 | Saksa | ~6 000 |
| Armenia | 1941 | Neuvostoliitto | ~7 000 |
| Cap Arcona | 1945 | Saksa | ~4 500 |
| General von Steuben | 1945 | Saksa | ~4 500 |
| Doña Paz | 1987 | Filippiinit | ~4 386 |
| Thielbek | 1945 | Saksa | ~2 800 |
| Kiangya | 1948 | Kiina | ~2 750 |
| Titanic | 1912 | Yhdistynyt kuningaskunta | ~1 503 |
| Tōyamaru | 1954 | Japani | ~1 200 |
| Lusitania | 1915 | Yhdistynyt kuningaskunta | ~1 198 |
Tallinnan evakuoinnin yhteydessä 28. elokuuta 1941 yli 16 000 henkeä, pääosin siviilejä, hukkui usean laivan upotessa suomalaisten ja saksalaisten asettamiin miinoihin.
Vesiliikenneonnettomuudet > Muita tunnettuja vesiliikenneonnettomuuksia > Suomessa

11. marraskuuta 1468 – 180–200 ihmistä hukkui, kun saksalainen holkki Hanneke Wrome ajoi karille ja upposi Jussarön edustalla.
29. toukokuuta 1746 - 14 ihmistä hukkui kirkkoveneen kaaduttua Luumäen Kivijärvellä.
6. lokakuuta 1856 - 15 ihmistä hukkui kirkkoveneen kaaduttua Oulujärvellä.
17. kesäkuuta 1860 - 17 ihmistä hukkui kirkkoveneen kaaduttua Rautalammilla.
4. heinäkuuta 1880 - 15 ihmistä hukkui hautajaissaattueen veneiden kaaduttua Sumiaisissa.
16. elokuuta 1903 – 18 ihmistä hukkui Uukuniemellä jouduttuaan veden varaan höyrylaiva Ainon vetämästä proomusta.
23. toukokuuta 1908 – Kirkkovene upposi Kauhajoen Nummijärvellä ja 15 ihmistä hukkui.
18. toukokuuta 1920 – Koululaisia kuljettanut purjevene upposi Säkkijärvellä, jolloin 32 ihmistä hukkui.
4. lokakuuta 1925 – Merivoimien torpedovene S2 upposi Porin edustalla. Koko 53-henkinen miehistö hukkui.
7. syyskuuta 1929 – Höyrylaiva Kuru kaatui ja upposi Näsijärvellä Tampereen edustalla. 138 ihmistä hukkui.
15. toukokuuta 1934 – Höyrylaiva Louhi kaatui Vehmersalmen Enonlahdessa ja 33 ihmistä hukkui.
25. marraskuuta 1937 – Kahdeksan koulusta palaamassa ollutta Siilinjärven Saarikylän koululaista hukkui Puutelahdella kun heidän veneensä kaatui iltapimeässä myrskyssä.
18. syyskuuta 1948 – 24 ihmistä hukkui moottorikaljaasi Vernan upottua Ahvenanmaalla Getan pohjoispuolella.
5. lokakuuta 1959 – Kaksi moottorivenettä törmäsi Pielisen Paalasmaalla ja 15 ihmistä hukkui.
8. joulukuuta 1964 – Puolustusvoimien kuljetusvene K-8 ja hinaaja Rauma II törmäsivät Rauman satamassa. 28 ihmistä hukkui.
27. lokakuuta 1968 – M/S Irma katosi Ahvenanmerellä, 11 ihmistä hukkui. Kymmenen heistä katosi, yksi löydettiin kuolleena.
6. syyskuuta 1972 – Ruoppaaja Nostaja kaatui ja upposi Pietarsaaren edustalla. 16 ihmistä hukkui.
30. syyskuuta 1978 – Moottorivene Viikinki upposi Hangon edustalla, 10 ihmistä hukkui.
7. joulukuuta 1979 – Lastimoottorialus Malmi upposi Itämerellä ja 14 ihmistä hukkui.
27. joulukuuta 1990 – Puskuproomu Finn-Baltic kaatui Hangon edustalla. 8 ihmistä hukkui.
14. kesäkuuta 1991 – Seitsemän varusmiestä hukkui Taipalsaarella BTR-60 -miehistönkuljetusvaunun upotessa vesistönylityksen aikana.
Vesiliikenneonnettomuudet > Muita tunnettuja vesiliikenneonnettomuuksia > Muualla

29. toukokuuta 1914 – Kanadalainen RMS Empress of Ireland upposi Atlantilla, muun muassa 70 suomalaista hukkui.
28. syyskuuta 1994 – Matkustaja-alus Estonia upposi kansainvälisellä merialueella Itämerellä. Kuolleita 852, joista Suomen kansalaisia 10.
18. kesäkuuta – 19. kesäkuuta 2016 - Kesäleiriläisten veneretki Venäjän Karjalassa päättyi traagisesti. 14 lasta kuoli hukkumalla tai hypotermiaan.
Tieliikenneonnettomuudet > Suomessa

Uskelan auto-onnettomuudessa 1. lokakuuta 1937 kahdeksan nuorta hukkui jokeen kun markkinaväkeä kuljettanut kuorma-auto syöksyi rotkoon Uskelan Isokylässä Salon lähellä.
Linja-auto syöksyi mereen Turun Kakskerrassa 25. toukokuuta 1940. 17 ihmistä kuoli.
Onttolan tasoristeysturmassa 12. syyskuuta 1944 sotilaita kuljettanut linja-auto törmäsi junaan ylikäytävällä, jolloin 13 henkilöä kuoli ja 8 loukkaantui vakavasti.
Pirttikylän siltaturmassa 16. kesäkuuta 1946 riippusilta petti kuorma-auton alla ja 7 lavalla ollutta matkustajaa hukkui.
Peltosalmen bussiturmassa jäätie petti linja-auton alla 2. tammikuuta 1951, jolloin 9 matkustajaa hukkui.
Kivisalmen bussiturmassa 28. heinäkuuta 1956 linja-auto syöksyi Konneveteen lossin puomien läpi, 15 hukkunutta.
Pernajan bussiturmassa kaksi linja-autoa törmäsi yhteen 4. maaliskuuta 1968, 4 kuolonuhria.
Kannonkosken tasoristeysturmassa 22. helmikuuta 1971 pikkubussi jäi ratakuorma-auton alle, jolloin 6 koululaista kuoli.
Luumäen bussiturmassa 17. marraskuuta 1973 turistibussi törmäsi kuorma-autoon, 8 kuolonuhria.
Laukaan bussiturmassa 5. heinäkuuta 1974 alankomaalainen turistibussi törmäsi kuorma-autoon, jolloin 12 ihmistä kuoli.
Viisi varusmiestä sai surmansa 4. toukokuuta 1976 maastokuorma-auton suistuttua sillalta jokeen Porvoon maalaiskunnassa.
Konginkankaan linja-autoturmassa 19. maaliskuuta 2004 rekan perävaunu lähti heittelehtimään jäisellä tiellä osuen täyteen linja-autoon Äänekosken Konginkankaalla, 23 ihmistä sai välittömästi surmansa.
Raaseporin tasoristeysturmassa 26. lokakuuta 2017 VR:n kiskobussi törmäsi Puolustusvoimien maastokuorma-autoon.
Kuopion linja-autoturmassa 24. elokuuta 2018 tilausajossa ollut linja-auto syöksyi kaiteen läpi sillalta rautatielle. Turmassa kuoli neljä ja loukkaantui 17 ihmistä, joista neljä vakavasti.
Tieliikenneonnettomuudet > Muualla

Kostamuksen bussiturma 20. maaliskuuta 1980, 10 kuolonuhria.
Salangin tunnelin palossa Afganistanissa menehtyi arvioiden mukaan 2 700 - 3 000 marraskuussa 1982, kun neuvostoarmeijan kaksi kolonnaa törmäsivät tunnelissa ja sytyttivät tulipalon.
Benalmádenan linja-autoturma 19. huhtikuuta 2008, yhdeksän kuollutta.
Räjähdysonnettomuudet

Halifaxin räjähdysonnettomuudessa 6. joulukuuta 1917 kuoli 1 635 ihmistä, ja suuri osa Halifaxin kaupunkia tuhoutui.
Durham Woodsin kaasuräjähdyksessä maanalainen kaasuputki räjähti New Jerseyssä 23. maaliskuuta 1994 asutusalueen välittömässä läheisyydessä. Onnettomuudella oli yksi uhri.
Enschedessä 13. toukokuuta 2000 ilotulitevaraston räjähdys Euroviisujen loppukilpailun äänestyksen aikana aiheutti suurta aineellista tuhoa kaupungissa. 22 ihmistä kuoli ja 947 loukkaantui. Räjähdys aiheutti niin suuren haitan puhelinäänestykselle, että Alankomaat turvautui tuomaristoon.
Beirutin räjähdyksissä 2020 menehtyi 190 ihmistä ja yli 6000 loukkaantui, kun satamaan varastoitu ammoniumnitraattilasti räjähti tätä edeltäneen pienemmän räjähdyksen seurauksena.
Räjähdysonnettomuudet > Suomessa tapahtuneet

Suomenlinnan Vallisaaren räjähdyksessä 9. heinäkuuta 1937 ammusvarikko paloi ja räjähti. 12 ihmistä kuoli.
Tornion räjähdysonnettomuudessa tuhoutui 8 ammusvaunua 22. heinäkuuta 1945. Onnettomuudessa kuoli 16 sotilasta.
Rauman räjähdysonnettomuudessa 5. marraskuuta 1947 räjähtäneestä kloorisäiliöstä vapautunut kloori aiheutti 19 ihmisen kuoleman.
Jäämiinaräjähdys Puolustusvoimat räjäytti Porissa 9. tammikuuta 1955 hyydepatoja jäämiinoilla estääkseen Pohjois-Porin tuhotulvat. Osa miinoista jäi kuitenkin suutareiksi ja kolme poikaa kuoli, kun ne myöhemmin räjähtivät.
Typpi Oy:n tehtailla Oulussa 9. tammikuuta 1963 tapahtuneessa salpietarivaraston räjähdyksessä kuoli 10 ihmistä
Puolustusvoimain Uudenkylän asevarikon räjähdysonnettomuus elokuussa 1965. Onnettomuudessa kuoli 4 ja loukkaantui 69 henkilöä. Aineelliset vahingot olivat suuret.
Rikkihappo Oy:n Vihtavuoren dynamiittitehtaan sekoitusosastolla räjähti 11. marraskuuta 1966 tuhat kiloa dynamiittia. Onnettomuudessa kuoli 4 ihmistä.
Lapuan Patruunatehtaan räjähdyksessä kuoli 40 ihmistä Lapuan keskustassa 13. huhtikuuta 1976.
Espoon Friisilän räjähdysonnettomuudessa 24. huhtikuuta 2006 räjähti noin 30 kiloa dynamiittia. Turmassa loukkaantui 10 henkilöä.
Mikkelin panttivankidraaman traaginen päätös loppui räjähdykseen Mikkelin torin laidalla 9. elokuuta vuonna 1986.
Tulipalot > Suomessa

Elokuvateatteri Imatran tulipalossa Tampereella 23. lokakuuta 1927 kuoli 21 ihmistä.
Kangasalan lastenkodin tulipalossa 26. marraskuuta 1954 kuoli 9 alle 7-vuotiasta lasta
Köyliön varavankilan puisen sellirakennuksen palossa 1. heinäkuuta 1959 kuoli 16 vankia.
Lapinlahden kunnalliskodin mielisairasosaston palossa 22. huhtikuuta 1966 kuoli 31 ihmistä.
Virtain vanhainkodin palossa 23. tammikuuta 1979 kuoli 27 ihmistä.
Maaningalla vanhainkodin tulipalossa 4. joulukuuta 1999 kuoli 5 vanhusta.
Tulipalot > Muualla

Pariisin Notre-Damen katedraalin tulipalo 2019
Aiheesta muualla

Wikimedia Commonsissa on kuvia tai muita tiedostoja aiheesta .
Suomen räjähdysonnettomuudet: Suomen tuhoisimmat räjähdysonnettomuudet, MTV3 15.09.2010
Robert Shaye

Robert Shaye
Robert Kenneth ”Bob” Shaye (s. 3. maaliskuuta 1939) on yhdysvaltalainen liikemies, elokuvatuottaja ja -ohjaaja. Hän perusti vuonna 1967 New Line Cinema -elokuvayhtiön, jota hän johti yhdessä Michael Lynnen kanssa vuoteen 2008 asti. Tuolloin se liitettiin suuremman sisaryhtiönsä Warner Bros. Picturesin alaisuuteen. Shaye on myös ohjannut kaksi elokuvaa: Rakkauden kirjan (1990) ja Maagisen Mimzyn (2007).
Ura

Shaye kasvoi Detroitissa, missä hänen isänsä Max Shaye työskenteli tukkukaupassa. Hän suoritti Michiganin yliopistossa liiketalouden tutkinnon ja opiskeli Pariisin Sorbonnessa 1961. Jo nuorena elokuvista kiinnostunut Shaye haaveili urasta alalla, mutta isänsä toiveita noudattaen hän suuntasi opiskelemaan New Yorkin Columbia Law Schooliin vahvuutenaan tekijänoikeuslainsäädäntö. Opiskelujensa aikana hän teki ensimmäisen lyhytelokuvansa, buñuelmaisen Imagen (1964), joka jakoi ensimmäisen palkinnon Martin Scorsesen lyhytelokuvan kanssa Society of Cinematologistsin järjestämässä kilpailussa alle 25-vuotiaille yhdysvaltalaisohjaajille.
Yritettyään tuloksetta luoda uraa Hollywoodissa Shaye palasi New Yorkiin ja sai töitä Museum of Modern Artin elokuvaosastolta. Vuonna 1967, 27-vuotiaana, hän perusti omalla pääomallaan New Line Cineman levittämään tuntemattomia ulkomaisia ja independent-elokuvia collegeihin saatuaan töiden kautta vinkin markkinaraosta. Yhtiö kasvoi hiljakseen ja siirtyi 1970-luvun lopulla pelkästä levittämisestä myös omiin tuotantoihin. Vuosikymmenen vaihteessa Shaye rekrytoi opiskeluaikaisen tuttavansa Michael Lynnen huolehtimaan yhtiön talouspuolesta. Vuonna 1990 Lynne kohosi New Line Cineman operatiiviseksi johtajaksi ja 2001 toiseksi toimitusjohtajaksi Shayen rinnalle.
Shayen ensimmäinen pitkä elokuvaohjaus oli vuonna 1990 ensi-iltansa saanut Rakkauden kirja, joka ei kuitenkaan menestynyt mainittavasti arvosteluissa eikä lippuluukuilla. Alkuvuodesta 1994 Shaye myi New Line Cineman Ted Turnerin Turner Broadcasting Systemille yli 500 miljoonalla dollarilla, mutta säilyi yhtiönsä johdossa. Kaksi vuotta myöhemmin New Line Cinema päätyi yrityskaupan myötä Time Warnerin alaisuuteen.
Shaye koetti ohjaamista uudestaan vasta 2000-luvulla sairastettuaan vuonna 2005 hengenvaarallisen keuhkokuumeen, jonka takia hän oli viikkoja sairaalassa. Hän päätti toteuttaa pitkään suunnittelemansa elokuvasovituksen tieteisnovellista ”Mimsy Were the Borogoves”. Vuonna 2007 valmistunut Maaginen Mimzy oli kohtalaisista arvosteluista huolimatta taloudellinen floppi. Shayen turhamaisuuden osoitukseksi katsottua elokuvaa on pidetty yhtenä syynä siihen, että Time Warner päätti helmikuussa 2008 liittää New Line Cineman Warner Bros. Picturesin alaisuuteen ja irtisanoa Shayen sekä Lynnen. Samaan aikaan studio tuotti myös muita tappiollisia elokuvaprojekteja ja Shaye riiteli julkisesti Peter Jacksonin kanssa Taru sormusten herrasta -elokuvien tulonjaosta. Toisaalta New Line Cineman ja sen suuren sisaryhtiön päällekkäiset toiminnot olivat hiertäneet omistajia alusta alkaen, ja liitosta voitiin perustella pelkästään strategiseksi uudelleenjärjestelyksi.
Irtisanomistensa jälkeen Shaye ja Lynne perustivat uuden tuotantoyhtiön, Unique Featuresin.
Yksityiselämä

Shayen vaimo on ruotsalaissyntyinen Eva Lindsten. Shaye opiskeli 1960-luvulla Fulbright-stipendillä Ruotsissa. Vuonna 1970 avioituneella pariskunnalla on kaksi lasta. Shayen harrastuksiin kuuluu taiteen keräily. Vuonna 1999 hän maksoi Matissen maalauksesta Sotheby’sin huutokaupassa 11,3 miljoonaa dollaria.
Aiheesta muualla

Robert Shaye Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Australia  Korea  Puola 
Taiteenala:  Museum of Modern Art 
Henkilöt:  Deutsche Synchronkartei  Deutsche Biographie  Trove  Ritva  Elonet 
Muut:  IdRef